CELEX: 32012D0726
Language: hu
Date: 2012-11-22 00:00:00
Title: 2012/726/EU: A Bizottság végrehajtási határozata ( 2012. november 22. ) a dihidrokapsziátnak a 258/97/EK európai parlamenti és tanácsi rendelet szerinti új élelmiszer-összetevőként való forgalomba hozatalának engedélyezéséről (az értesítés a C(2012) 8391. számú dokumentummal történt)

27.11.2012   
            
            
               HU
            
            
               Az Európai Unió Hivatalos Lapja
            
            
               L 327/49
            
         A BIZOTTSÁG VÉGREHAJTÁSI HATÁROZATA
   (2012. november 22.)
   a dihidrokapsziátnak a 258/97/EK európai parlamenti és tanácsi rendelet szerinti új élelmiszer-összetevőként való forgalomba hozatalának engedélyezéséről
   (az értesítés a C(2012) 8391. számú dokumentummal történt)
   (Csak az angol nyelvű szöveg hiteles)
   (2012/726/EU)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az új élelmiszerekről és az új élelmiszer-összetevőkről szóló, 1997. január 27-i 258/97/EK európai parlamenti és tanácsi rendeletre (1) és különösen annak 7. cikkére,
   mivel:
   
               (1)
            
            
               2010. augusztus 6-án az Ajinomoto Co. Inc., Japan az Egyesült Királyság illetékes hatóságainál a dihidrokapsziát új élelmiszer-összetevőként való forgalomba hozatalát kérelmezte.
            
         
               (2)
            
            
               Az Egyesült Királyság illetékes élelmiszer-értékelő testülete 2011. március 10-én közzétette elsődleges értékelési jelentését. Ebben a jelentésben a testület arra a következtetésre jutott, hogy a dihidrokapsziát nem veszélyezteti a fogyasztók egészségét.
            
         
               (3)
            
            
               A Bizottság 2011. április 13-án valamennyi tagállamnak továbbította az elsődleges értékelési jelentést.
            
         
               (4)
            
            
               A 258/97/EK rendelet 6. cikkének (4) bekezdésében meghatározott 60 napos időszak alatt az említett bekezdés rendelkezéseinek megfelelően indokolt kifogásokat emeltek a termék fogalomba hozatala ellen.
            
         
               (5)
            
            
               Ezért 2011. november 9-én konzultációra került sor az Európai Élelmiszerbiztonsági Hatósággal (EFSA).
            
         
               (6)
            
            
               2012. június 28-án a dihidrokapsziátról szóló tudományos véleményében (2) az EFSA arra a következtetésre jutott, hogy a dihidrokapsziát a javasolt felhasználási módok és felhasználási szintek betartása mellett biztonságos.
            
         
               (7)
            
            
               A dihidrokapsziát megfelel a 258/97/EK rendelet 3. cikke (1) bekezdésében meghatározott kritériumoknak.
            
         
               (8)
            
            
               Az e határozatban előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,
            
         ELFOGADTA EZT A HATÁROZATOT:
   1. cikk
   Az I. mellékletben meghatározott dihidrokapsziát forgalomba hozható új élelmiszer-összetevőként a II. mellékletben meghatározott felhasználási módokra, legfeljebb az ott meghatározott felhasználási szinteken az 1925/2006/EK európai parlamenti és tanácsi rendelet (3), a 2009/39/EK európai parlamenti és tanácsi irányelv (4) és a 2009/54/EK európai parlamenti és tanácsi irányelv (5) sérelme nélkül.
   2. cikk
   Az e határozat által engedélyezett dihidrokapsziátot „dihidrokapsziát” néven kell az ezen anyagot tartalmazó élelmiszerek címkéjén feltüntetni.
   3. cikk
   Ennek a határozatnak a címzettje: Ajinomoto Co. Inc., 15-1, Kyobashi, Chuo-ku, 1-choume, 104-8315, Tokió, Japán.
   
      Kelt Brüsszelben, 2012. november 22-én.
      
         
            a Bizottság részéről
         
         Maroš ŠEFČOVIČ
         
            alelnök
         
      
   
   
      (1)  HL L 43., 1997.2.14., 1. o.
   
      (2)  EFSA Journal 2012; 10(7): 2812.
   
      (3)  HL L 404., 2006.12.30., 26. o.
   
      (4)  HL L 124., 2009.5.20., 21. o.
   
      (5)  HL L 164., 2009.6.26., 45. o.
   
      I. MELLÉKLET
      
         A DIHIDROKAPSZIÁT LEÍRÁSA
      
      
         Meghatározás
      
      A dihidrokapsziátot a vanillil-alkohol és a 8-metil-nonánsav enzimkatalizált észterezése útján szintetizálják. Az észterezés után a dihidrokapsziátot n-hexánnal extrahálják.
      A Dán Állat-egészségügyi és Élelmiszerellenőrző Hatóság engedélyezte a lipáz 435 enzimet.
      Leírása: viszkózus, színtelentől a sárgáig változó színű folyadék
      Kémiai képlet: C18H28O4
      
      Szerkezeti képlet: 
      
         
      CAS-szám: 205687-03-2
      
         A dihidrokapsziát fizikai-kémiai tulajdonságai
      
      
                  Dihidrokapsziát
               
               
                  több mint 94 %
               
            
                  8-metil-nonánsav
               
               
                  kevesebb mint 6 %
               
            
                  Vanillil-alkohol
               
               
                  kevesebb mint 1 %
               
            
                  Szintézishez kapcsolódó anyagok
               
               
                  kevesebb mint 2 %
               
            
   
      II. MELLÉKLET
      
         A DIHIDROKAPSZIÁT FELHASZNÁLÁSA
      
      
                  Élelmiszer-kategória
               
               
                  Legmagasabb felhasználási szintek
               
            
                  Gabonaszeletek
               
               
                  9 mg/100 g
               
            
                  Keksz (biscuit), édes keksz, sós keksz (kréker)
               
               
                  9 mg/100 g
               
            
                  Rizsalapú „snack” termékek
               
               
                  12 mg/100 g
               
            
                  Szénsavas italok, hígítandó italok, gyümölcsléalapú italok
               
               
                  1,5 mg/100 ml
               
            
                  Zöldségitalok
               
               
                  2 mg/100 ml
               
            
                  Kávéalapú és teaalapú italok
               
               
                  1,5 mg/100 ml
               
            
                  Ízesített víz – szénsavmentes
               
               
                  1 mg/100 ml
               
            
                  Előfőzött zabkészítmény
               
               
                  2,5 mg/100 g
               
            
                  Egyéb gabonakészítmények
               
               
                  4,5 mg/100 g
               
            
                  Fagylaltok, fagyasztott tej alapú desszertek
               
               
                  4 mg/100 g
               
            
                  Pudingkeverékek (azonnal fogyasztható)
               
               
                  2 mg/100 g
               
            
                  Joghurtalapú termékek
               
               
                  2 mg/100 g
               
            
                  Csokoládétartalmú édességek
               
               
                  7,5 mg/100 g
               
            
                  Keménycukorka
               
               
                  27 mg/100 g
               
            
                  Cukormentes rágógumi
               
               
                  115 mg/100 g
               
            
                  Fehérítő/krémesítő
               
               
                  40 mg/100 g
               
            
                  Édesítőszerek
               
               
                  200 mg/100 g
               
            
                  Leves (azonnal fogyasztható)
               
               
                  1,1 mg/100 g
               
            
                  Salátaöntet
               
               
                  16 mg/100 g
               
            
                  Növényi eredetű fehérje
               
               
                  5 mg/100 g
               
            
                  Étkezéshelyettesítő ételek
               
               
                  3 mg/étel
               
            
                  Étkezést helyettesítő italok
               
               
                  1 mg/100 ml